Уҡыуҙар башланыуға уҡытыусылар составы: профессорҙар, доценттар, ассистенттар туплана, 6 кафедра ойошторола. 1941 йылда белгестәрҙең беренсе сығарылышы була: 45 агроном һәм 34 зоотехник диплом ала. 1944 йылда, һуғыш осороноң бөтә ауырлыҡтарына ҡарамаҫтан, механизация факультеты, ә 1945 йылдаxa0— ситтән тороп уҡыу бүлеге асыла, ул 9 йылдан һуң ситтән тороп белем алыу факультеты итеп үҙгәртелә, ә 1992 йылда квалификация күтәреү факультеты менән бергә ситтән тороп уҡыу һәм квалификация күтәреү институтына әйләнә. 1960 йылда иҡтисад факультеты асыла, ә 1962 йылда агрономия факультетынан Урал артынса беренсе үҫемлектәрҙе һаҡлау факультеты айырыла. 1979 йылда ветеринар табип әҙерләнә башлай.